cyanic-selkie/wikianc huggingface dataset:
Irreplaceable
Издавање
За време на продукцијата на „Irreplaceable“, Хермансен помислил дека песната нема да биде прикажувана на радијата поради нејзините акустични гитари и сметал дека песната е многу поп-ориентирана. Хермансен не очекувал „Irreplaceable“ да биде вклучена во каков било жанр. Покрај неговите предвидувања, песната станала многу успешна на урбаните табели; била пуштана во Њујорк и на кантри-заснованите радио станици. Кратко по издавањето на Irreplaceable“, Ноулс им кажала на MTV News:
Јас ја сакам 'Irreplaceable.' Мислам дека е важно да ги имате тие песни. Ми доаѓаа многу луѓе насолзени, велејќи, 'повторно доживеав раскинување. Ако не беше песната немаше да бидам доволно сила за да не се јавам. Јас немаше да знам колку вредам.' Среќна сум што сум дел од тие изјави.
Следејќи го водечкиот сингл од B'Day „Déjà Vu“ (2006), „Irreplaceable“ била издадена како вториот сингл во интернационалните маркети преку Columbia Records. Две сингл верзии биле издадени во Обединетото Кралство на 26 октомври 2006: стандарден ЦД сингл, кој ја содржи верзијата од албумот на песната и миксот на песната „Ring the Alarm“ од Freemasons; и подобрено ЦД, кое ја содржи албум верзијата, три ремикса на „Ring the Alarm“ и музичко видео од „Ring the Alarm“. 12" сингл бил издаден во истата држава наредната недела. Во Австралија, макси сингл бил издадена на 5 декември 2006 и содржел две албум верзии и два ремикса на „Déjà Vu“. Две недели подоцна бил овозможен и ремикс на песната од Маурис Џошуа во Австралија. Во Обединетото Кралство, „Irreplaceable“ служел како трет сингл на B'Day, следејќи го „Ring the Alarm“ (2006). Синглот бил издаден на 5 декември 2006 и ја содржел албум верзијата како и инструменталната верзија на песната. Ноулс снимила шпанска верзија на песната наречена „Irreemplazable“ и била вклучена во вториот диск на делукс верзијата на B'Day издаден на 12 јуни 2007. EP албум наречен Irreemplazable бил издаден во САД на 28 август 2007 а на 10 септември 2007 во Обединетото Кралство. EP албумот ја содржи „Irreemplazable“ и Norteña ремикс од „Irreplaceable“, „Amor Gitano“, три верзии од „Beautiful Liar“, ремиксот на Тимбаланд од „Get Me Bodied“ со Волтио, и „Oye“, шпанската верзија на „Listen“. „Песната се појавила и во компилациониот албум издаден на 25 март 2011 наречен Songs for Japan, кој бил издаден за помош на земјотресот од 2011 во регионот Тохоку.
Оценки на критичарите
Додека повеќето песни на B'Day се со побрз ритам, „Irreplaceable“ била добро прифатена од критичарите поради нејзината гитарска мелодија. Бил Лемб од страницата About.com го пофалил Stargate за „едноставната, поп-ориентирана продукција“, и ја ранкирал на четвртото место на списокот на најдобрите Р&Б песни од 2006. Во преглед на магазинот Entertainment Weekly, Џоди Роузен рекла дека песната е „светлечка песна и не наликува на ништо што Бијонсе изведувала“. Сара Родман од The Boston Globe напишала дека песната е „нежна, но лесно зафатлива“, а Бил Лемб ја нарекол „прекрасно, нежно веење на аранжманот на Stargate“. Спенс Абот од мрежната страница IGN забележал дека „Irreplaceable“, заедно со „Resentment“, „одат кон потрадиционална Р&Б вибрација“ за разлика од другите песни на албумот и кажал дека тоа би направило „издвојување на песната ако била снимена одделно од другите песни на албумот“.
Роџер Фридмен од Fox News Channel ја нарекол „Irreplaceable“ паметна балада и најзапомливата песна на целиот албум. Тој исто така рекол дека песната има најголем потенцијал за да ги „привлече брзо обожавателите“ и дека е „единствената песна на B'Day која би посакал да ја пееш“. Ова е исто така повторено од Мајк Џозеф од PopMatters кој кажал дека песната има значително посилни пишувачки способности отколку претходните песни кои Ноулс ги одбрала за албумот. Тим Фини од Pitchfork Media го пофалил целокупното производство на „Irreplaceable“, нарекувајќи ја најдобрата песна и „најголемото исплаќање“ на албумот.
Лемб ја сместил „Irreplaceable“ на нивната страница како една од најсилните песни на албумот и забележал дека е „предмет на женска сила и независност“. Тој ја ранкирал песната на третото место на списокот на топ 100 поп песни од 2006 додека Марк Едвард Неро од About.com ја ранкирал како деветта најдобра Р&Б песна од 2006, пишувајќи: „Оваа песна е составена од модерна класика. Сите кои ја мразат Бијонсе треба да се движат 'налево, налево.'“ Инди-ориентираното мрежно место Pitchfork Media's Ryan Schreiber ја нарекол песната „најсофистицираната“ и нејзиниот „најискрен настап до денеска“. Бери Шварз од Stylus Magazine напишал дека „Irreplaceable“ ја повторил „блиската совршеност [на „Crazy in Love“] и ги содржи нејзините најискрени емоционални вокали до денеска, содржи еднакви ранети, вознемирени, налутени, кривични и антипатични делови“.
Во 2009, Pitchfork Media's Ryan Schreiber ја ранкирал песната на 183 место на списокот на топ 500 песни на деценијата. Бил Лемб од About.com ја ранкирал песната на деветнаесеттото место на списокот на топ 100 поп песни од деценијата во 2000-тите, пишувајќи: „Елементот кој ја прави 'Irreplaceable' на Бијонсе да одекнува повеќепати е тоа што предметот кој е за женската сила е во сржта на целиот нејзин албум B'Day како и во песната. 'Irreplaceable' ќе потсетува многу слушачи на централните концепти од Waiting to Exhale (1995) од Тери Мекмилан кој останува културно мерило 15 години по неговото издавање.“ Роулинг Стоун ја ранкирал песната на шеесеттото место на нивниот список на 100 најдобри песни од 2000-тите. „Irreplaceable“ ја освоил наградата Soul Train Music Award во 2007 за најдобар Р&Б/соул сингл, жеснки, и во 2007 ја освоил Nickelodeon Kid's Choice Award наградата за омилена песна. Синглот бил номиниран на Греми Наградите од 2008 за снимено дело на годината, како и за песна на годината на шоуто за награди VH1 Soul Vibe. Песната била доделена меѓу првите пет најголеми изведени песни во 2008 година на ASCAP Поп Музички Награди.
Успех на табелите
Песната „Irreplaceable“ се искачила на различни табели ширум светот и станала најуспешниот сингл издаден од B'Day. Синглот за првпат се искачил на Билборд Хот 100 табелата во САД на 4 ноември 2006 на осумдесет и седмото место. „Irreplaceable“ се искачувал на табелите брзо поради тешкиот ерплеј и ја добил сертификацијата за најдобар ерплеј освојувач бидејќи останал шест последователни недели почнувајќи од декември 2006. Три недели по неговото издавање, му помогнал на B'Day повторно да влезе во првите десет на табелата Билборд 200. Синглот се искачил на првото место на 16 декември, со што станал четвртиот број-еден сингл на Ноулс како соло артист, и нејзиниот втор број-еден сингл во 2006, следејќи го „Check on It“ со Slim Thug. Синглот поиминал десет последователни недели на врвот, а потоа бил заменет од синглот на канадската пејачка Нели Фуртадо, „Say It Right“ на 24 февруари 2007. Овој подвиг бил постигнат и во 2006 година откако синглот од 2005 на Кање Вест и Џејми Фокс, „Gold Digger“ останал десет недели на врвот. „Irreplaceable“ исто така го срушил девет-неделниот рекорд на поранешниот сингл на Ноулс „Baby Boy“, но не успеал да го сруши единаесет-неделниот рекорд на синглот од 2000 на нејзината поранешна група Destiny's Child наречен, „Independent Women Part I“. На списокот на број-еден синглови од женски текстописци, „Irreplaceable“ ѝ донел трето место на Ноулс, победувајќи ги американските пејачки Џенет Џекосн и Керол Кинг и израмнувајќи ја со Дајан Ворем со девет број-еден синглови. Ноулс добила три пишувачки кредити за една година со што станала единствената жена која го постигнала тоа по Кинг во 1971 и Кери во 1991. Синглот останал на табелата триесет недели, и добил 2x Платина од Снимачката индустриска асоцијација на Америка на 20 јули 2007. Исто така дополнително добил 3x платина за Master Ringtones на 27 јули 2007. Според Mediabase и Nielsen Broadcast Data Systems, „Irreplaceable“ ги поминал впечатоците на 200 милионската публика на 11 декември 2006. Претходниот сингл на Ноулс, „Check on It“ (2005) го постигнал истиот успех на 31 јануари 2006. Ноулс станала вториот женски артист кој го постигнал ова во САД по двата синглови на Мараја Кери, „We Belong Together“ (2005) и „Shake It Off“ (2005) кои според Mediabase ги поминале впечатоците на 200 милионската публика во 2005. „Irreplaceable“ останал единаесет недели на првото место на Хот 100 Ерплеј табелата во САД. Шпанската верзија на песната, „Irreemplazable“ се искачила на табелите, заземајќи го четвртото место на табелата Хот Латински Песни. EP албумот Irreemplazable се појавил на второто место на Латински Поп Албуми, на третото место на Топ Латински Албуми, на четириесет и првото место на Топ Р&Б/Хип-Хоп Албуми и на 105 место на Билборд 200. „Irreplaceable“ бил најдобар сингл во САД во 2007, искачувајќи се на првото место на Топ Хот 100 Хитови. Од септември 2009, синглот достигнал повеќе од 2,697,000 дигитални спуштања во САД. Во февруари 2010, Снимачката Индустриска Асоцијација на Америка го вброила „Irreplaceable“ како најпродаваниот мастер рингтон од 2000-тите од женски соло артист.
„Irreplaceable“ се искачил добро и на интернационалните табели. Во Океанија, „Irreplaceable“ за првпат се искачил на осмото место на австралиската ARIA табела за синглови, а потоа останал три последователни недели на првото место со што станал првиот број-еден хит на Ноулс во тој регион. „Irreplaceable“ добил платинска сертификација од ARIA со 70,000 продадени копии. Синглот се појавил двапати на годишните табели на ARIA рангиран на дваесет и третото место во 2006, и четириесет и второто место во 2007. „Irreplaceable“ за првпат се искачил на табелата за синглови во Нов Зеланд на 6 ноември, а потоа на првото место и останал на табелата осумнаесет недели. Синглот исто така останал 13 недели на второто место во Индонезија. „Irreplaceable“ се искачил на четвртото место во Обединетото Кралство, а во топ 15 ширум земјите во Европа. Покрај тоа што останал на 4 место во Обединетото Кралство, синглот поминал 12 недели во топ 20, а целосно поминал 25 недели на различни места на табелата со што станал петтиот најдолго искачуван сингл на Ноулс „Crazy in Love“ и „Déjà Vu“, но помалку од нејзините понови хитови како „If I Were a Boy“, „Single Ladies (Put a Ring on It)“, „Halo“ и „Sweet Dreams“. На табелата UK iTunes, „Irreplaceable“ е момоментално најспуштаната песна која не е од албумот I Am... Sasha Fierce и сè уште се искачува табелата топ 30 од Р&Б/Соул песни.
Музичко видео
Музичкото видео за „Irreplaceable“ било режирано од Антони Мандлер, кој исто така помогнал во режирањето на „Get Me Bodied“. Во видеото исто така е прикажана изведбата на женскиот бенд на Ноулс, Suga Mama, кој исто така се појавил и во музичкото видео за „Green Light“. Моделот кој го глуми нејзиното поранешно момче во видеото е Боби Роуч кој исто така имал улога на полициски офицер во видеото за „Ring the Alarm“, а исто така настапувал со Џеј-Зи и Ноулс на нивната изведба на шоуто од 2006, Fashion Rocks. Видеото се нашло на B'Day Anthology Video Album во 2007 и видео уредување било продуцирано за „Irreemplazable“. Делот од видеото во кој Ноулс танцува пред стаклена врата е инспириран од филмот за Џејмс Бонд. Подоцна на јануари 2008, „Irreemplazable“ бил прикажан на MiTRL, а видео одбројување имало на двојазичниот канал MTV Tr3s.
Музичкото видео ја следи приказната од песната. „Таа ми рече да ги спакувам сите мои работи и ме избрка - видеото започнува така“, рекол Роуч. Започнува со Ноулс која ги стружи ноктите во тишина, додека нејзиниот поранешен партнер ги собира неговите работи и се подготвува да замине бидејќи Ноулс така му наредила. Кон средината на видеото, Ноулс го следи нејзиното поранешно момче надвор од куќата и се потпира на Jaguar XK од 2007. Таа почнала да го милува претенциозно, само за да дознае дали го интересираат работите кои таа ги купила за него. Тој ги напушта нејзе и колата и заминува со такси. Помеѓу овие сцени Ноулс е прикажана како се гледа во огледало; става кармин, носи големи витлери и здолниште. Кон крајот на видеото таа пее заедно со нејзиниот женски бенд, Suga Mama. Завршува со поздравот на нејзиниот нов дечко на предната врата.
На Black Entertainment Television (BET) Наградите, Ноулс освоила награда за видео на годината за „Irreplaceable“, награда за која бил номиниран и синглот „Beautiful Liar“. Било номинирано за видео на годината и на 2007 MTV Видео Музички Награди, но наградата отишла кај синглот на Ријана, „Umbrella“. На Soul Train Music Awards од 2007, видеото било номинирано за Мајкл Џексон награда за најдобро Р&Б/Соул или рап музичко видео, но наградата отишла кај нејзиниот маж, раперот Џеј-Зи за видеото за песната „Show Me What You Got“.
Настапи во живо
Песната била изведувана во неколку јавни појавувања на Ноулс. Шетајќи околу сцената со светло мини здолниште, таа ги отворила Американски Музички Награди од 2006 изведувајќи ја „Irreplaceable“. Ноулс исто така изведувала на The Ellen DeGeneres Show на 5 септември 2006. Американскиот кантри бенд Sugarland, кој бил познат по тоа што ги преработувал песните на Ноулс во неговите настапи во живо, бил придружен од неа за време на изведбата на кантри верзијата на „Irreplaceable“ на Американските Музички Награди од 2007. Поради нејзините настапи во живо на „Irreplaceable“ на наградните церемонии и телевизиските емисии, песната била дел од сет-списокот на The Beyoncé Experience во Лос Анџелес и на I Am... Tour за време на различни допирања во Odyssey Arena во Северна Ирска, the O2 Arena во Лондон, Атина во Грција и Сиднеј во Австралија. На 5 август 2007, Ноулс ја изведувала песната во Madison Square Garden во Менхетен. Песната „Irreplaceable“ завршила ноќта, но пред тоа, таа ѝ кажала на публиката дека последните два часа кои ги пеела биле за нив и дега дошло време тие да пејат за неа. Затоа целата сала го пеела првиот стих од песната; „To the left, to the left (налево, налево)/ Everything you own in a box to the left (сè што поседуваш е во кутијата налево) / In the closet, that's my stuff (во плакарот се моите работи)/ Yes, if I bought it, please don't touch (да, ако ги имам купено јас, те молам не ги допирај).“ Ноулс подоцна продолжила довршувајќи ја песната. Џон Парелс од Њујорк Тајмс ја пофалил ефикасноста на настапот, кажувајќи: „Бијонсе нема потреба од одвлекување на вниманието од нејзиното пеење, кое може да биде воздушесто или металично, насолзено или опасно, скорострелно со продолжени слогови. Но, таа беше во постојано движење, во костими [...]“.
Во Лос Анџелес, Ноулс имала целосна изведба на песната. Била извршена без резервни танчери и без инструменти во живо. Кога концертот завршувал, Ноулс ѝ дала на публиката да пее станувајќи грациозна позната личност, покажувајќи на поединечни обожаватели во публиката велејќи им : „Те гледам!“ опишувајќи ги нивните алишта или знаците кои ги држеле, давајќи впечаток дека изведувачот станува набљудувач. Потоа ја довршила песната сама. „Irreplaceable“ служела како затворачка песна на нејзината турнеја од 2007, The Beyoncé Experience. Оригинално била изведувана кон крајот на турнејските датумите, но била пренесена кога Ноулс се оддала на етапата во САД. Кога Ноулс ја изведувала песната во Санрајс, Флорида на 29 јуни 2009, носела трико од сјајно злато. Додека пеела зад неа и нејзиниот бенд се појавувале слики од маси кои се превртуваат. Ноулс била придружена од нејзините два тапанари, перкусионист, дувачка секција, 3 резервни вокалисти наречени the Mamas и водечки гитарист, Биби Мекгил. Снимката од изведбата на Стејплс Центар, Лос Анџелес била вклучена на ДВД-то во The Beyoncé Experience Live! (2007), и на делукс изданието од I Am... World Tour (2010). Во мај 2007, песната била искористена во последната сцена од „When the Chickens Come Home to Roost“, првата сезона од CW/BET серијата Играта.
Надворешни врски
„Irreplaceable“ - музичко видео на Јутуб
NGC 7263/2
NGC 7263/2 — леќеста галаксија во соѕвездието Гуштер, заведена во Новиот општ каталог на длабоконебесни тела.
Герда Хелберг
Герда Хелберг родена Лундберг (1870–1937) била истакната шведска активистка за правата на жените, која придонела во борбата на Шведска за право на глас на жените. Додека студирала во Упсала, заедно со нејзините колешки, таа го основала првото студентско здружение за жени во Шведска. Откако се преселила во Карлштад во 1897 година, нејзиниот дом станал центар за состаноци на активисти за правата на жените. Во 1903 година, таа го основала огранокот на Карлштад на Националната асоцијација за право на глас на жените (ЛКПР) и во 1912 година била првата жена што била избрана во градскиот совет. По воведувањето на правото на глас на жените, таа претседавала со новоформираниот огранок во Карлштад на Здружението Фредрика Бремер, најстарата постоечка организација за правата на жените во Шведска.
NGC 7263/2
Објектот бил предмет и на други истражувања, па освен како NGC 7263/2 се споменува и како MCG 6-49-4, CGCG 514-12, 4ZW 97.
Герда Хелберг
Ран живот и образование
Родена во Стокхолм на 22 јуни 1870 година, Герда Лундберг била ќерка на трговецот и индустријалец Олоф Хенрик Лундберг и неговата сопруга Ида Јозефина родена Лундгрен. Таа е израсната во добро ситуиран дом со шест полубраќа и сестри од првиот брак на нејзината мајка. По посетувањето на француското училиште во Стокхолм до 1886 година, таа студирала германски и биологија на Нора Латин, продолжувајќи во Валинска школа. Таа започна да учи јазици на Универзитетот во Упсала во 1888 година, единствената жена меѓу речиси илјада студенти. Дипломирала современи јазици во 1892 година.
NGC 7263/2
Откривање
Објектот е откриен на 9 септември 1863 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 7263/2 е од видот S0-a. Видливиот сјај со голо око изнесува 14,6 m, а оној во рамките на интервалот од минималната до максималната честота 15,5 m, додека површинскиот сјај изнесува 13,8 m/лм2. NGC 7263/2 има привидни димензии од 0,8' х 0,7'.
Герда Хелберг
Ран живот и образование
Додека студирала во Упсала, таа живеела со Ен-Маргрет Холмгрен и нејзиното семејство во дом кој привлекува либерални радикали. Таа воспоставила пријателства со две други граници, Гули Петрини и Лидија Валстром, а последната и станала доживотна придружничка. Заедно со неколку други жени, Герда Лундберг ги охрабрила да го основаат првото студентско здружение за жени во Шведска, Kvinnliga Studentföreningen, основано на 2 март 1892 година.
NGC 7263/2
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 22 ч 21 м 45,2 с, а неговата деклинација, односно висината на лакот на тој агол, +36° 20' 59". Положбениот агол на објектот е во износ од 60°.
Герда Хелберг
Изборно право и права на жените
Истата година, таа го запознала Мауриц Хелберг (1859–1947) од радикалното студентско здружение Верданди. Уредник на дневниот весник Karlstads-Tidninger, тој исто така се залагал за универзално право на глас. Двојката се венчала во 1897 година на 27-от роденден на Герда. Тие се населиле во Карлштад каде што се родил нивниот прв син Хелвин две години подоцна. Нивниот втор син, Лове, е роден во 1903 година, но починал следната година.
Во март 1903 година, како резултат на зголемениот интерес за гласовите на жените, бил формиран огранокот на ЛКПР во Карлштад, женско здружение за право на глас. Со Герда Хелштад како претседавачка, организацијата била една од двете најактивни ограноци во западна Шведска, а другата била огранокот во Гетеборг. Семејството, исто така, се преселило во нова резиденција, Вила Скогсбринет, доволно голема за да привлече голем број посетители заинтересирани за движењето на правото на глас.
NGC 7263/2
Други поделби
Проучување на NGC 7263/2 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 68642. Во рамките на атласот на длабокото небо, Уранометрија 2000.00, објектот припаѓа на групата означена со бројот 123; додека во Каталогот на основни ѕвезди (GSC) е групиран под бројот 2746. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 778.
Герда Хелберг
Изборно право и права на жените
Во ноември 1912 година, благодарение на поддршката од женското здружение, Хелберг била избрана во градскиот совет каде што работела до 1923 година. Таа година, огранокот на Здружението Фредрика Бремер бил основан во Карлштад со Хелберг како претседател. Таа работела за подобри професионални квалификации за жените и за општа еднаквост. Таа служела до 1935 година кога станала почесна претседателка.
Герда Хелберг починала во Карлштад на 6 август 1937 година.
1317 п.н.е.
1317 п.н.е. — година според општоприфатениот календар. Тоа била 1317. година пред новата ера, 317. од вториот милениум п.н.е., 17. од 14 век п.н.е. и осма од 1310-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4191 и 4192 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3433 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2443 и 2444 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 564 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1317 година се протега во 1319 и 1320, додека според второто гледиште, годината трае во текот на 1379 и 1380 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 774 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1998 и 1997 исламска година пред хиџра.
Струја (појаснување)
Помиот струја може да се однесува на:
1767
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 7275 и 7276 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6517 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5527 и 5528 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2520.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1767 година се протега во 4403 и 4404, додека според второто гледиште, годината трае во текот на 4463 и 4464 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 2310. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1180 и 1181 исламска година.
Корнелија Чапин
Корнелија Ван Окен Чапин (7 август 1893 - 4 декември 1972 година) Американска вајарка родена во Вотерфорд, Конектикат. Таа била позната по нејзините камени модели на птици и други животни.
Биографија
Корнелија Чапин е родена во Конектикат и израсната во Њујорк како дел од истакнато социјално семејство. Ќерка на Линдли Хофман Чапин (1854-1896), адвокат на Менхетен и Корнелија Гарисон (Ван Окен) Чапин (1865-1925), глумица, Корнелија Чапин исто така била потомок на судијата на Врховниот суд Џорџ П. Ендрјус (кој претседавал со судења на поранешни трговци со робови) и Корнелиус Гарисон (трговец вклучен во изградбата на железници). Чапин исто така била сестра на поетесата Кетрин Гарисон Чапин Бидл, чиј сопруг Френсис Бидл бил 58-ми јавен обвинител на Соединетите држави. Внук на Чапин бил Шујлер Чапин, генерален директор на Метрополитен опера и комесар за културни прашања за Њујорк под градоначалникот Руди Џулијани. Нејзината постара полусестра од страна на таткото била издавачот Маргерит Каетани.
Во нејзините подоцнежни години, Чапин живеела и работела со Мерион Санфорд во Лејквил, Конектикат. Корнелија Чапин починала во Конектикат во 1972 година.
Мехетија
Островот Мехетиа (Meheti'a или Me'eti'a) — вулкански остров кој се наоѓа во Тихиот Океан и припаѓа на групата Приветрени острови, кои се дел од архипелагот на Друштвените Острови, Француска Полинезија. Порано постојано населен, бидејќи се наоѓа во центарот на трговските размени помеѓу Тахити и Туамоту, островот сега е ненаселен и пристапот до него е ограничен.
Островот има површина од 2,3 квадратни километри, а највисоката точка е 435 метри. Добро дефинираниот вулкански кратер содржи многу активна топла точка. Во 1981 година островот бил центар на сеизмичка активност.
Топонимија
Првото познато име на островот, Тухуа, произлегло од топонимската споредбена студија. Полинезијците имале навика да даваат исти имиња на две оддалечени локации, како островите Рапа и Рапа Нуи (Велигденски Остров). Така неколку топоними Мехетиа се наоѓаат на сличен остров наречен Тухуа во Нов Зеланд. Значењето на зборот тухуа доаѓа од тофуа (вулкан). Првото име на островот познато по легендите е Мекету натуамотски јазик (Меету на тахитиски), по името на некоја поглаварка која предводела голема група која го колонизирала островот по големите миграции на Нов Зеланд. При пристапување на власт во Тахити на Ту, името на островот станало Меетиа на тахитиски (Мекетиа на таумотски). На 2 април 1768, членовите на екипажот на бродовите на Луј-Антоан де Бугенвил го виделе островот Мехетиа и го нарекле Будоар, без да се закотват таму. Во 18 век, Шпанците го претставиле на географска карта давајќи му го името Сан Кристобал.
Географија
Мехетиа, кој се наоѓа во Тихиот Океан е дел од Француска Полинезија, во Друштвените Острови, поточно во Приветрените Острови. Како најисточен дел од овој втор архипелаг, се наоѓа на 111 км источно од Тахити. Островот е дел од комуната на Тајарапу-Исток, но денес е ненаселен.
Островот е мал, километар и пол во пречник со површина од 2,3 км2 и се издига до 435 метри надморска височина на планината Фарера. Нејзините стрмни падини, покриени со тропска вегетација и кои се спуштаат во океанот понекогаш формирајќи карпи се воздушно продолжение на подводна планина со 4,000 метри височина. Еден кратер од 150 метри во пречник и 80 метри длабочина е присутен под врвот на островот, на неговото северозападно крило. Островот нема корален гребен, ниту лагуна, а воедно нема ни природно пристаниште, што го отежнува пристапот до него.
Мехетиа е дел од општината Тајарапу-Исток и заедничката поврзана општина Таутира.
Историја
Островот бил виден во јуни 1767 од страна на Самуел Волис, кој го нарекол Ознабург во чест на неговиот втор син на Џорџ III, Фредерик Аугустус, кој ја имал титулата епископ на Оснабрик. Луј Антоан де Бугенвил пристигнал на Мехетиа на 2 април 1768. На 6 ноември,1772, истражувачот Доминго де Бонечеа кој бил на бродот Aguila го здогледал островот и го нарекол Сан Кристобал. Островот во тоа време бил населен и овој ден ја одбележал првата средба на Шпанците со домородното население.
Луѓе и настани
Во 1962 година, авантуристот Жак Талриш, победникот на натпреварот што се одржал во Париз, три недели престојувал на овој остров со минимум опрема за преживување. По трите поминати недели на Мехетиа, одлучил да се врати во цивилизација. Ова искуство го напишал во книгата, "Моето куче, мојот остров и јас" (Hachette, Bibliothèque verte, 1962).
Во јануари 2009 година, тим од научници (ботаничар, орнитолог, ентомолог) отишле на овој напуштен остров заради истражување.
475
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5983 и 5984 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5225 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4235 и 4236 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1228.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 475 година се протега во 3111 и 3112, додека според второто гледиште, годината трае во текот на 3171 и 3172 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1018. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 152 и 151 година пред хиџра.
Европски младински форум
Европскиот младински форум (European Youth Forum Youth Forum Jeunesse, YFJ) — платформа на националните младински совети и меѓународните невладини младински организации во Европа. Таа се стреми кон унапредување на правата на младите во меѓународните институции како што се Европската унија, Советот на Европа и Обединетите нации.
Европскиот младински форум делува во областа на младинската политика и развој на младинската работа. Во фокусот на својата работа ги има европските прашања од областа на младите, додека преку својот глобален ангажман, ги подобрува капацитетите на своите членови и воедно промовира глобална меѓузависност. Во секојдневната работа, Европскиот младински форум ги претставува ставовите и мислењата на младинските организации во сите релевантни полиња и ја промовира меѓусекторската природа на младинската политика кон различни институционални глумци. Принципите на еднаквост и одржлив развој се составен дел од работата на Европскиот младински форум.
Од јули 2017 година, форумот се состои од 43 Национални младински совети и 61 меѓународна младинска невладина организација, вкупно е сочинет од 104 тела од цела Европа.
Визија, мисија и цели
Според Европскиот младински форум, нивната визија, мисија и цели биле следниве:
Визија
Да биде глас на младите луѓе во Европа, каде младите луѓе се сметаат за еднакви граѓани и се охрабрени и поддржани да го постигнат својот целосен потенцијал како глобални граѓани.
Мисија
Младинскиот форум работи на оспособување на младите луѓе, со цел истите да бидат активни учесници во општеството и да придонесуваат кон подобрување на самото општество, преку претставување и застапување на нивните потреби и интересите на нивните организации.
Тековен одбор
Одборот избран од целокупното членство на секои 2 години на Генералното собрание, го сочинуваат:
Генералниот секретар присуствува на состаноците на одборот по службена должност и без гласање (ex-officio).
Финансирање
Европскиот младински форум е финансиран од грантови од меѓународни институции.
Партнерските проекти, исто така, претставуваат суштински дел од приходите на Форумот за млади и таквите приходи вклучуваат поддршка на партнерските организации за конкретни активности, на пр. Организации-членки на Европскиот младински форум, кои се домаќини на состаноци на Европскиот младински форум, или грантови од фондации или други субјекти, како што се Обединетите нации, владите или локалните власти.
Волонтерските активности и придонеси со време (VTCs) се суштински извор на надворешно финансирање и воедно му овозможуваат на Европскиот младински форум да ги исполни своите барања за кофинансирање согласно Европската комисија. Ваквиот пристап исто така претставува понатамошно признавање на волонтерската работа како важен придонес за општеството и работата на младинските организации.
Членство
Европскиот младински форум брои 104 организации членки од два типа на членство: Национален младински совет и Меѓународна невладина младинска организација, од кои има три нивоа: Набљудувач, кандидат и полноправен член. Само полноправни членови можат да гласаат на состаноците на Форумот.
Национални совети за млади
Во моментов има 43 Национални младински совети кои се членки на Европскиот младински форум. Албанија, Босна и Херцеговина, Косово и Турција во моментот не ги имаат признаено Националните младински совети.
Меѓународни невладини младински организации
Во моментов има 61 меѓународна невладина младинска организација која е членка на Европскиот младински форум.
Полноправните членки на INGYO мора да имаат: најмалку 5000 млади членки во десет европски држави или да има препорака од: Генералниот секретар и Одборот; или Советодавно тело за апликации за членство што го советува Одборот за апликации за членство.
Набљудувачите членки на INGYO мора да имаат 3000 млади членови во најмалку шест европски држави со најмалку 100 члена во која било од овие шест држави.
INGYO не можат да станат членки доколку се во голема мера идентични во однос на целите, членството и структурите на постојниот INGYO, кој веќе е член. Ова треба да го цени само Генералното собрание, со двотретинско мнозинство.
Ричард Атенборо
Како филмски режисер и продуцент, Атенборо добил две награди за Оскар за „Ганди“ во 1983 година, добивајќи награди за најдобра слика и за најдобар режисер. БФИ го рангирал „Ганди“ како 34-тиот најголем британски филм од 20 век. Тој исто така освоил четири награди „Златен глобус“. Како глумец, тој е можеби најпознат по своите улоги во „Брајтон Рок“), „Големото бегство“, „10 Рилингтон Плејс“,  „Песочните камчиња“, „Чудото на 34 Улица“ и  „Паркот Јура“.
Атенборо умрел на 24 август 2014, пет дена пред неговиот 91 роденден.
Алиментација
Алиментација (исто така поцната и како живот (Шкотска), одржување (Англија, Ирска, Северна Ирска, Велс, Канада), spousal поддршка (САД, Канада)) е законска обврска за лицето да обезбеди финансиски поддршка на својот сопружник пред или по брачното разделување или развод. Обврската произлегува од законот за развод или семејното право на секоја земја.
Етимологија
Терминот алиментација доаѓа од латинскиот збор alimōnia ( "храна", alere ", негува"), од кои термините прехранбени (на, или во врска со храна, исхрана), и подхранувам исто така се изведени.
Историја
Кодексот на Хамураби (1754 п.н.е.) декларира дка мажот мора да обезбеди поддршка за жената која му родила деца, за таа да може да ви издржува и воспитува:
За алиментација се дискутира и во Кодексот на Јустинијан.
Современиот концепт на алиментација е изведен од англиските црковни судови кои доделувале алиментација во случаи на разделба и развод. Додатокот за алиментација се даваше до декретот за развод, заснован на должноста на сопругот да ја издржува сопругата за време на брак, кој сè уште траеше. После разводот или трајната алиментација исто така се засноваше на идејата дека бракот продолжува, бидејќи црковните судови можеа да досудат развод само mensa et thoro, слично на правната разделба денес. Бидејќи разводот не го прекина бракот, должноста на сопругот да ја издржува својата сопруга остана недопрена.
Во 70-тите години на минатиот век, Врховниот суд на Соединетите држави пресуди против родовата пристрасност во доделувањето на алиментација и, според Бирото за попис на САД, процентот на приматели на алиментација кои се мажи се зголеми од 2,4% во 2001 година на 3,6% во 2006 година. Во држави како Масачусетс и Луизијана, платите на новите сопружници може да се користат при утврдување на алиментација исплатена на претходните партнери. Неодамна, во неколку високи разводи, жени како Бритни Спирс, Викторија Принципал и essесика Симпсон платија повеќемилионски населби наместо алиментација на поранешните сопрузи. Според адвокатите за развод, агресивната потрага по брачна поддршка од страна на мажите станува сè почеста, бидејќи стигмата поврзана со барањето за алиментација исчезнува.
Сметка
Откако ќе започне постапката за распуштање, секоја од страните може да побара привремена или приврзана поддршка за време на парницата.
Детска поддршка
Алиментација не е издршка на дете, каде што, по разводот, од едниот родител се бара да придонесе за издршка на своите деца плаќајќи пари на другиот родител или старател на детето.
Буџумбура
Буџумбура (Bujumbura) е главниот град на африканската држава Бурунди. Буџумбура е главно пристаниште во државата, а воедно и главен трговски центар. Во градот се одвива трговија со кафе, волна и кожа и останати стоки. Буџумбура се наоѓа на североисточниот брег на езерото Тангањика.
Исмаил Дарлишта
Исмаил Дарлишта (роден на година во Скопје) — македонски правник, политичар и уставен судија.
Животопис
Исмаил Дарлишта е роден на 4 април 1964 година во Скопје. Основното и средното образование го завршил во Скопје, а потоа во 1984/85 година се запишал на Правниот факултет на Универзитетот во Приштина. Дипломирал во 1989 година, а правосудниот испит го положил во Скопје во 1991 година. По дипломирањето, во периодот од 1990-1996 година рабоел како советник на Собранието на Град Скопје.
Истовремено, во периодот од 1996-2000 година бил заменик член на Државната изборна комисија и работел како самостоен референт во Општина Центар во Скопје. Потоа се вработил како заменик директор во Агенцијата за Државни службеници во периодот од 2000-2002 година. Во периодот од октомври 2002 до октомври 2003 година бил именуван за Министер за правда на Република Македонија. Од 20 јули 2005 година до 31 декември 2006 година работел како член на Републичкиот судски совет.
На функцијата судија на Уставниот суд на Република Македонија бил избран на 31 јули 2008 година.
Билштет (Хамбург)
Билштет е кварт во округот Хамбург-Мите, во источниот дел на Хамбург, Германија. Во 2007, бил втор најнаселен кварт во Хамбург.
Историја
Шифбек, Ејендорф, Штајнбек и Шлем биле стари населби, кои сега се дел од квартот.
Географија
Во 2006, според статистичкото биро на Хамбург и Шлезвиг-Холштајн, квартот Билштет имал вкупна површина од 17 км2. На север е квартот Јенфелд во округот Вандсбек. Општините Барсбител и Остштајнбек во германската покраина Шлезвиг-Холштајн се на исток. На запад се квартовите Хорн и Билброк, на југ е квартот Лобриге во округот Бергедорф.
Демографија
Во 2007, населението во Билштет било 68.936. Густината на населеност била 4.056 жители на км2. 19,7% биле деца под 18 години и 17,3% имале 65 или повеќе години. 22,5% биле имигранти. 5.274 лица биле регистрирани како невработени. Во 1999, имало 32.336 домаќинства и 39% од сите домаќинства биле составени од индивидуалци. Просечната големина на домаќинството била 2,14.
Население по години
Во 2007, имало 9.626 кривични дела (140 на 1000 лица).
Образование
Во 2006, имало 10 основни и 6 средни училиште во квартот Билштет со 3.894 ученици.
Здравствен систем
Во 2007, имало 36 дневни центри за деца, 84 лекари во приватни ординации и 12 аптеки.
Сообраќај
Автопатот Bundesautobahn 1 и сојузниот автопат Bundesstrasse 5 водат низ квартот. Билштет е опслужуван со железничкиот систем на подземната железница со неколку станици на линијата U3.
Според секторот за моторни возила (Kraftfahrt-Bundesamt), во квартот Билштет бил регистрирани 19.998 приватни возила (290 возила/1000 луѓе) во 2007 и 258 сообраќајни несреќи.
Рекреација
Во делот Öjendorf се наоѓа езерото Öjendorfer See.
Ел Класико
Ел Класико  е името дадено на било кој фудбалски натпревар помеѓу ривалските клубови ФК Барселона и Реал Мадрид. Првично се однесува на натпреварите што се одржуваат во шпанското првенство, терминот сега го вклучува секој натпревар помеѓу клубовите, како што се во Лигата на шампионите на УЕФА и Купот на кралот. Освен финалето на Лигата на шампионите на УЕФА, тој се смета за еден од најголемите клупски фудбалски натпревари во светот и е меѓу најгледаните годишни спортски настани. Натпревар познат по својот интензитет, имаше незаборавни прослави на голови од двата тима, често со исмејување на противникот.
Ривалството настанува бидејќи Мадрид и Барселона се двата најголеми града во Шпанија и понекогаш се поистоветуваат со спротивставени политички позиции, при што се смета дека Реал Мадрид го претставува шпанскиот национализам, а Барселона се смета за претставник на каталонскиот национализам. Ривалството се смета за едно од најголемите во светскиот спорт. Двата клуба се меѓу најбогатите и најуспешните фудбалски клубови во светот; во 2014 година Форбс ги рангираше Барселона и Реал Мадрид за двата највредни спортски тима во светот. Двата клуба имаат глобална база на навивачи; тие се двата најследени спортски тима во светот на друштвените мрежи.
Реал Мадрид води во директни резултати во натпреварувачките натпревари со 100 победи наспроти 97 на Барселона со 52 нерешени средби; Барселона води во егзибициони натпревари со 19 победи наспроти мадриѓаните 4 со 10 нерешени и во вкупните натпревари со 116 победи пред Мадрид 104 со 62 нерешени од натпреварот одигран на 20 март 2022 година кој заврши 0-4 со водство на Барселона. Заедно со Атлетик Билбао, тие се единствените клубови во Ла Лига кои никогаш не испаднале.
Езеро Ејендорф
Езерото Ејендорф е езеро во Билштет (Ејендорф), Хамбург, Германија. Неговата површина е 460.000 м2.
Нејтан Браун
Нејтан „Нејт“ Браун (Nathan "Nate" Brown; р. во ) — американски професионален друмски велосипедист, кој вози за професионалната екипа. Браун станал професионалец во 2010 година.
Животопис
Роден е на 7 јули 1991 година во Колорадо Спрингс, Колорадо, САД, но ја поминал својата младост во Ковингтон, САД. Браун денес престојува во Остин, САД и во Жирона, Шпанија.
Браун настапувал за, континентална екипа, во сезоните 2010, 2011,  2012,  и 2013.
Во август 2013 година, Браун потпишал со за сезоните 2014 и 2015. Останал со екипата во сезоната 2016. Во јуни 2017 бил именуван во почетниот состав за Тур де Франс 2017.
Распоред на резултатите на големите трки
СО = се откажал; — = не учествувал
Детектив
Детектив — истражувач на злосторнички дела, најчесто како член на некоја служба за спроведување на законот (на пример, полиција или приватна агенција). Најчесто, детективите собираат информации така што разговараат со сведоците на настанот или со доушници, прегледуваат бази на податоци или собираат физички докази.
Џером Ајзек Фридман
Џером Ајзек Фридман (Jerome Isaac Friedman ) — американски физичар, институтски професор и професор по физика, во пензија при МИТ. Тој е добитник на Нобеловата награда за физика во 1990 година заедно со Хенри Веј Кендал и Ричард Едвард Тејлор, за откривањето на внатрешната структура на протоните, кои подоцна биле наречени кваркови.
Живот и кариера
Роден во Чикаго, Илиноис како дете на Лилиан и Селиг Фридман, продавач на машини за шиење, Фридмановите еврејски родители се доселиле во САД од Русија. Џером Фридманимал талент за уметност но се заинтересирал за физиката откако прочитал книга за релативноста од Алберт Ајнштајн. Тој ја одбил стипендијата од Институтот за уметност во Чикаго за да може да изучува физика на Чикашкиот универзитет. Додека таму работел под менторство на Енрико Ферми, и својот докторат го стекнал во 1956 година. Во 1960 година тој се вработил на факултетот за физика при МИТ.
Во 1968-69 година, патувајќи меѓу МИТ и Калифорнија, тој вршел експерименти со Хенри Веј Кендал и Ричард Едвард Тејлор во Стенфордскиот линиски забрзувачки центар кој го обезбедил првиот експериментален доказ за тоа дека протоните имаат внатрешна структура, подоцна познати како кваркови. За ова свое откритие, Фридман, Кендал и Тејлор ја поделиле Нобеловата награда за физика. Тој е институски професор при МИТ. Фридмен е член на одборот на спонзори на Билтенот на атомските научници.
Во 2008 година, Фридман примил почесен докторат од Белградскиот универзитет. Тој е почесен професор на Белградскиот универзитет за физика и најпознатите светски институти: Институт за физика, Институт за физика, Земун и Нуклеарениот институт Винча.
Во 2003 годинабил еден од 22 нобеловци кои го потпишале хуманистичкиот манифест.
NGC 4942
NGC 4942 — спирална галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4942 се споменува и како IC 4136, MCG -1-33-78, IRAS 13017-0723.
Откривање
Објектот е откриен на 23 март 1789 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4942 е од видот SBcd. Видливиот сјај со голо око изнесува 13 m, а оној во рамките на интервалот од минималната до максималната честота 13,7 m, додека површинскиот сјај изнесува 13,6 m/лм2. NGC 4942 има привидни димензии од 1,6' х 1,3'.